[{"text_idx": "#000000", "text": "Arwydd am y tro cyntaf i bentref diarffordd yn Sir Ga\u0302r"}, {"text_idx": "#000001", "text": "Mae pentref diarffordd Llansaint yn Sir Ga\u0302r newydd gael arwydd yn nodi lle yn union mae'r llecyn."}, {"text_idx": "#000002", "text": "Doedd dim arwydd ar y brif hewl rhwng Caerfyrddin a Llanelli - tan nawr."}, {"text_idx": "#000003", "text": "'No\u0302l yn y bumed ganrif, cafodd y pentre ei ddatblygu o amgylch mynwent, ac yna'r eglwys."}, {"text_idx": "#000004", "text": "Ond un ganrif ar bymtheg yn ddiweddarach, nid pawb sydd wedi llwyddo i gyrraedd strydoedd cul pentre Llansaint."}, {"text_idx": "#000005", "text": "Capel 151 oed yn cael co\u0302d post am y tro cyntaf"}, {"text_idx": "#000006", "text": "Un o drigolion y pentref, Dawn Afzal ddechreuodd yr ymgyrch i gael arwydd ffordd."}, {"text_idx": "#000007", "text": "\"Yn ystod y cyfnod clo cyntaf, ro'n i'n hebrwng cymydog 96 oed i'r ysbyty, ac fe ddywedodd hi wrtha'i, oni fydde hi'n braf pe bai gan Lansaint arwydd ar y brif hewl."}, {"text_idx": "#000008", "text": "\"Felly ar o\u0302l byw yma am 32 o flynyddoedd, mi feddylies i y gallwn i wneud rhywbeth ynghylch hynny."}, {"text_idx": "#000009", "text": "\"Mi gysylltes a\u0302 Chyngor Sir Ga\u0302r, a chware teg, mi wnaethon nhw ymateb yn gyflym,\" meddai Mrs Afzal."}, {"text_idx": "#000010", "text": "Disgrifiad o\u2019r llun, Dawn Afzal ddechreuodd yr ymgyrch i gael arwydd yn cyfeirio pobl at Lansaint"}, {"text_idx": "#000012", "text": "\"Er tegwch haeddiannol i deulu'r Afzal yn y pentre, sydd wedi bod yn ymgyrchu ers sawl mis - ry'n ni wedi cael yr arwydd."}, {"text_idx": "#000013", "text": "\"O'dd y pentre i gyd wedi eu cefnogi nhw, y cyngor cymuned hefyd."}, {"text_idx": "#000014", "text": "\"Mae e'n rhyw galondid i bobl yn yr amseroedd tywyll hyn nawr, i gael yr arwydd yma rhwng Caerfyrddin a Llanelli ar yr heol fawr.\""}, {"text_idx": "#000015", "text": "Mae Mr Davies yn cydnabod nad yw hi'n hawdd dod o hyd i'r pentre, sy'n fan geni'r chwaraewr rygbi rhyngwladol, Gerald Davies."}, {"text_idx": "#000016", "text": "\"O'dd neb yn dod ar draws Llansaint ar ddamwain, ond wedi dweud hynny, ma' 'na ddigonedd o bethe i ddod a\u0302 phobl i'r pentre."}, {"text_idx": "#000017", "text": "\"[Mae] digon o bethe'n digwydd gyda thafarn boblogaidd a'r neuadd gymunedol, ac oherwydd yr hanes, ma' digon o bethe i ddenu pobl i ymweld a\u0302'r pentre... os yden nhw'n gweld yr arwydd.\""}, {"text_idx": "#000018", "text": "Disgrifiad o\u2019r llun, Yr arwydd hir ddisgwyliedig yn ei holl ogoniant"}, {"text_idx": "#000020", "text": "\"Mae e'n ddiarffordd, ma'n rhaid bo' chi'n mynd yna i ryw bwrpas, ond ma' pethe da yn gallu dod o fod yn guddiedig ambell waith!"}, {"text_idx": "#000021", "text": "\"Ond pan o'n i'n tyfu lan ac yn chwilio am wybodaeth am Llansaint, o'dd dim llawer o wybodaeth ar gael a dweud y gwir."}, {"text_idx": "#000023", "text": "\"Ac eto i gyd, roedd e'n so\u0302n am rai llefydd llawer llai na Llansaint. A mae e'n bentref hynafol...\""}, {"text_idx": "#000024", "text": "Disgrifiad o\u2019r llun, Mae Rhiannon Roberts wedi ei geni a'i magu yn y pentref"}, {"text_idx": "#000025", "text": "Ac nid ymwelwyr o bell yn unig sydd erioed wedi troedio strydoedd hynafol Llansaint."}, {"text_idx": "#000026", "text": "\"Mae'n syndod faint o bobl o Gar sydd heb fod yn y pentre o gwbl,\" meddai Rhiannon Roberts."}, {"text_idx": "#000027", "text": "\"A bydden i'n awgrymu iddyn nhw fynd pan ddaw pethe'n well arnon ni a bydd modd i ni deithio."}, {"text_idx": "#000028", "text": "\"Achos o'n cartre' ni yn y pentre, bydden i'n edrych draw ar Fro Gw\u0302yr, bydden i'n edrych syth ymlaen am Ynys Gwair neu Lundy ac wedyn edrych draw i'r dde ar Ynys Byr, heb anghofio Castell Cydweli islaw.\""}, {"text_idx": "#000029", "text": "Capel 151 oed yn cael co\u0302d post am y tro cyntaf17 Tachwedd 2020"}, {"text_idx": "#000031", "text": "Prif StraeonCynlluniau am dreth twristiaeth i Gymru gam yn nesPublished2 awr yn o\u0302lCam ymlaen i gynllun cludo dw\u0302r o Bowys i LoegrPublished2 awr yn o\u0302lCyfarfod cyhoeddus ar ddyfodol meddygfa PorthmadogPublished30 munud yn o\u0302l"}, {"text_idx": "#000032", "text": "Cynlluniau am dreth twristiaeth i Gymru gam yn nes"}, {"text_idx": "#000033", "text": "Cam ymlaen i gynllun cludo dw\u0302r o Bowys i Loegr"}, {"text_idx": "#000044", "text": "Cysylltwch a\u0302 niTabledi a ffonau symudolHefyd yn Gymraeg"}]